**บทที่ 1**

**บทนำ**

**1.1 หลักการและเหตุผล**

แผนพัฒนาการศึกษาจังหวัดแพร่ มีสาระสำคัญที่ส่งผลต่อการกำหนดกรอบทิศทางการพัฒนาการศึกษาของพื้นที่แบบองค์รวมในทุก ๆ มติของการบริหารจัดการด้านการศึกษาในระยะ 5 ปี (พ.ศ. 2560 -2564) เพื่อสอดรับกับยุทธศาสตร์การปฏิรูปการศึกษาของชาติที่ได้ดำเนินการในปัจจุบัน และในขณะเดียวกันยังเป็นไปตามแนวนโยบายภาครัฐที่กำหนดไว้ในกฎหมายหลายฉบับที่จะสร้างกรอบทิศทางการพัฒนาการศึกษา ที่ขอนำมากล่าวไว้ ได้แก่ กฎหมายสำคัญ ดังต่อไปนี้ (ร่าง) รัฐธรรมนูญแห่งราชอาณาจักรไทย พ.ศ. 2559 ที่ผ่านความเห็นชอบจากการ ลงประชามติของประชาชน เมื่อวันที่ 7 สิงหาคม 2559 ได้บัญญัติเกี่ยวกับการศึกษาไว้ใน หมวด 5 หน้าที่ของรัฐ ดังนี้คือ

 มาตรา 54 รัฐต้องดำเนินการให้เด็กทุกคนได้รับการศึกษาเป็นเวลาสิบสองปีตั้งแต่ก่อนวัยเรียนจนจบการศึกษาภาคบังคับอย่างมีคุณภาพโดยไม่เก็บค่าใช้จ่าย รัฐต้องดำเนินการให้เด็กเล็กได้รับการดูแลและพัฒนาก่อนเข้ารับการศึกษาตามวรรคหนึ่ง เพื่อพัฒนาร่างกาย จิตใจ วินัย อารมณ์ สังคม และสติปัญญาให้สมกับวัย โดยส่งเสริมและสนับสนุนให้องค์กรปกครองส่วนท้องถิ่นและภาคเอกชน เข้ามามีส่วนร่วมในการดำเนินการด้วยและในขณะเดียวกันรัฐต้องดำเนินการให้ประชาชนได้รับการศึกษาตามความต้องการในระบบต่าง ๆ รวมทั้งส่งเสริมให้มีการเรียนรู้ตลอดชีวิต และจัดให้มีการร่วมมือกันระหว่างรัฐ องค์กรปกครองส่วนท้องถิ่น และภาคเอกชนในการจัดการศึกษาทุกระดับ โดยรัฐมีหน้าที่ดำเนินการ กำกับ ส่งเสริมและสนับสนุนให้การจัดการศึกษาดังกล่าวมีคุณภาพและได้มาตรฐานสากล ทั้งนี้ ตามกฎหมายว่าด้วยการศึกษาแห่งชาติ ซึ่งอย่างน้อยต้องมีบทบัญญัติเกี่ยวกับ การจัดทำแผนการศึกษาแห่งชาติและการดำเนินการและตรวจสอบการดำเนินการให้เป็นไปตามแผนการศึกษาแห่งชาติด้วย ซึ่งโดยรวมแล้ว การศึกษาทั้งปวงต้องมุ่งพัฒนาผู้เรียนให้เป็นคนดี มีวินัย ภูมิใจในชาติ สามารถเชี่ยวชาญได้ตามความถนัดของตน และมีความรับผิดชอบต่อครอบครัว ชุมชน สังคมและประเทศชาติ

 ในพระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม (ฉบับที่ 7) พ.ศ. 2550 มาตรา 52 และมาตรา 53 ได้บัญญัติไว้ว่า เพื่อประโยชน์ในการบริหารงาน แบบบูรณาการ ให้จังหวัดและกลุ่มจังหวัดจัดทำแผนพัฒนาจังหวัดและกลุ่มจังหวัด ให้สอดคล้องกับ แนวทางการพัฒนาเศรษฐกิจและสังคมในระดับชาติและความต้องการของประชาชนในท้องถิ่นจังหวัด ประกอบกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 16 กำหนดให้ส่วนราชการจัดทำแผนปฏิบัติราชการของส่วนราชการให้สอดคล้องกับแผน การบริหารราชการแผ่นดิน และ(ร่าง) แผนพัฒนาการศึกษาแห่งชาติ พ.ศ. 2560 -2574 ได้กำหนดจุดมุ่งหมายของการจัดการศึกษา (Goals) ว่า การศึกษาเป็นเครื่องมือ/กลไกลในการพัฒนาทรัพยากรมนุษย์ให้มีความเป็นพลเมือง(เป็นคนดี มีวินัย เป็นพลเมืองที่ดีมีคุณภาพของสังคม ประเทศและของโลก) มีทักษะความสามารถและสมรรถนะในการปฏิบัติงานที่ตอบสนองความต้องการของตลาดแรงงานและ การพัฒนาประเทศ (สามารถเรียนรู้ได้ตามความถนัดความสนใจ) และดำรงชีวิตในสังคมอย่างเป็นสุข (มีงานทำ มีอาชีพ มีรายได้ รวมทั้ง สามารถปรับตัวและดำรงชีวิตในสังคมได้อย่างรู้เท่าทันการเปลี่ยนแปลงของเศรษฐกิจและสังคมพหุวัฒนธรรมที่เป็นพลวัตในโลก ศตวรรษที่ 21 ด้วยปรัชญาของเศรษฐกิจพอเพียง)

 ดังนั้น เพื่อให้เป็นไปตาม (ร่าง) รัฐธรรมนูญแห่งราชอาณาจักรไทย พ.ศ. 2559 พระราชบัญญัติระเบียบบริหารราชการแผ่นดิน พ.ศ. 2534 พระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. 2546 แผนการศึกษาแห่งชาติ พ.ศ. 2560 – 2574 และสอดคล้องกับนโยบายรัฐบาล นโยบายของรัฐมนตรีว่าการกระทรวงศึกษาธิการ สำนักงานศึกษาธิการจังหวัดแพร่ จึงได้จัดทำแผนพัฒนาการศึกษาจังหวัดแพร่ (พ.ศ. 2560 -2564) ขึ้น เพื่อบูรณาการศึกษาให้สอดคล้องกับประเด็นยุทธศาสตร์ในแผนพัฒนากลุ่มจังหวัดภาคเหนือ ตอนบน 2 และแผนพัฒนาจังหวัดแพร่ ประเด็นยุทธศาสตร์ในแผนพัฒนาการศึกษาสำนักงานศึกษาธิการภาค 16 เพื่อใช้เป็นเครื่องมือในการกำกับ เร่งรัด ติดตาม ประเมินผลการดำเนินงานให้มีคุณภาพตามมาตรฐานสอดคล้องกับยุทธศาสตร์ระดับพื้นที่ตรงตามความต้องการของประชาชน ผู้รับบริการทุกระดับมีความพึงพอใจและได้รับประโยชน์สูงสุดต่อไป

 จากเหตุผลความจำเป็นของการจัดทำแผนพัฒนาการศึกษาจังหวัดที่ต้องขับเคลื่อนและเชื่อมโยงประเด็นสำคัญในการจัดทำแผนพัฒนาการศึกษาถึงประเด็นสำคัญที่เกี่ยวข้องดังต่อไปนี้

* + 1. **การขับเคลื่อนการปฏิรูปการศึกษาของกระทรวงศึกษาธิการในภูมิภาค**

 การจัดการศึกษาของประเทศไทย มีวิวัฒนาการและการเปลี่ยนแปลงมาอย่างต่อเนื่องยาวนาน ตั้งแต่การศึกษาในยุคโบราณ ที่ไม่มีระบบโรงเรียนและชั้นเรียน ใช้ศาสนสถานเป็นแหล่งให้ความรู้ มีพระภิกษุหรือผู้นำทางศาสนาเป็นผู้สอน จนพัฒนามาเป็นระบบโรงเรียนในรัชสมัยของพระบาทสมเด็จ พระจุลจอมเกล้าเจ้าอยู่หัว รัชกาลที่ 5 และเริ่มมีกระทรวงศึกษาธิการทำหน้าที่ จัดการศึกษา มีพระราชบัญญัติการศึกษาภาคบังคับสำหรับประชาชนทุกคน เป็นการปฏิรูปการศึกษา ให้เป็นระบบสู่รูปแบบที่เป็นสากลมากยิ่งขึ้น ในปีพ.ศ. 2542 ได้มีการประกาศใช้พระราชบัญญัติการศึกษาแห่งชาติขึ้นเป็นครั้งแรก มีการปรับโครงสร้างทางการศึกษาครั้งใหญ่ทั้งในด้านโครงสร้าง การบริหารงานในรูปแบบของเขตพื้นที่การศึกษา การปฏิรูปครูและบุคลากรทางการศึกษา การกระจายอำนาจให้สถานศึกษาและหน่วยปฏิบัติมีอิสระ คล่องตัวมากยิ่งขึ้น มีการให้ผู้มีส่วนได้เสียร่วมกันจัดการศึกษา ตลอดจนปรับปรุงและพัฒนาคุณภาพมาตรฐานการศึกษาในทุกระดับ

 แม้ว่าจะมีการปฏิรูปการศึกษา ตามแนวทางของพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติมแล้วก็ตาม แต่ในทางปฏิบัติยังคงพบปัญหาในเชิงโครงสร้างและระบบบริหารงานบุคคล การประสานเชื่อมโยงและบูรณาการภารกิจสู่การปฏิบัติ และการที่ไม่มีหน่วยงานที่เป็น ตัวแทนกระทรวงศึกษาธิการในภูมิภาคอย่างแท้จริง หัวหน้าคณะรักษาความสงบแห่งชาติจึงได้ออกคำสั่ง เรื่องการปฏิรูปการศึกษาของกระทรวงศึกษาธิการในภูมิภาค กำหนดให้ผู้ว่าราชการจังหวัดเป็นประธานคณะกรรมการศึกษาธิการจังหวัด (กศจ.) รายละเอียดตามคำสั่งหัวหน้าคณะรักษาความสงบแห่งชาติ ที่ 10/2559 เรื่องการขับเคลื่อนการปฏิรูปการศึกษาของกระทรวงศึกษาธิการในภูมิภาค

 สั่ง ณ วันที่ 21 มีนาคม 2559 และคำสั่งหัวหน้าคณะรักษาความสงบแห่งชาติที่ 11/2559 เรื่อง การบริหารราชการของกระทรวงศึกษาธิการในภูมิภาค สั่ง ณ วันที่ 21 มีนาคม พ.ศ. 2559 และกระทรวงศึกษาธิการได้ออกประกาศและคำสั่งที่เกี่ยวข้อง ดังนี้

1. ประกาศกระทรวงศึกษาธิการ เรื่อง จัดตั้งสำนักงานศึกษาธิการภาค สำนักงานปลัดกระทรวง กระทรวงศึกษาธิการ ประกาศ ณ 22 มีนาคม พ.ศ.2559

 2. คำสั่งกระทรวงศึกษาธิการ ที่ สป.389/2559 เรื่อง แต่งตั้งข้าราชการปฏิบัติหน้าที่ศึกษาธิการภาค สั่ง ณ วันที่ 22 มีนาคม พ.ศ. 2559

 3. คำสั่งกระทรวงศึกษาธิการ ที่ สป.390/2559 เรื่อง แต่งตั้งข้าราชการปฏิบัติหน้าที่รองศึกษาธิการภาค สั่ง ณ วันที่ 22 มีนาคม พ.ศ. 2559

 4. ประกาศกระทรวงศึกษาธิการ ที่ สป.522/2559 เรื่อง แต่งตั้งคณะคณะกรรมการศึกษาธิการจังหวัด ประกาศ ณ วันที่ 8 เมษายน พ.ศ. 2559

 5. คำสั่ง คณะกรรมการขับเคลื่อนการปฏิรูปการศึกษาของกระทรวงศึกษาธิการ ที่ 1/2559

เรื่อง แต่งตั้งคณะอนุกรรมการศึกษาธิการจังหวัด ลงวันที่ 24 พฤษภาคม พ.ศ. 2559

สรุปสาระสำคัญ การขับเคลื่อนการปฏิรูปการศึกษาของกระทรวงศึกษาธิการในภูมิภาค

 คำสั่งหัวหน้าคณะรักษาความสงบแห่งชาติ ที่ 10/2559 เรื่อง การขับเคลื่อนการปฏิรูปการศึกษาของกระทรวงศึกษาธิการในภูมิภาค สั่ง ณ วันที่ 21 มีนาคม พ.ศ. 2559 ที่เกี่ยวข้อง ดังต่อไปนี้

 ...ข้อ 4 ให้ยุบเลิกคณะกรรมการเขตพื้นที่การศึกษาตามกฎหมายว่าด้วยการศึกษาแห่งชาติ และกฎหมายว่าด้วยระเบียบบริหารราชการกระทรวงศึกษาธิการ และให้โอนอำนาจหน้าที่ของคณะกรรมการเขตพื้นที่การศึกษาของแต่ละเขตพื้นที่การศึกษาตามกฎหมายว่าด้วยการศึกษาแห่งชาติและกฎหมายว่าด้วยระเบียบบริหารราชการกระทรวงศึกษาธิการ ไปเป็นอำนาจหน้าที่ของ กศจ.ของจังหวัดนั้น ๆ ตามคำสั่งนี้ บรรดาบทบัญญัติแห่งกฎหมาย กฎ ระเบียบ ข้อบังคับ ประกาศ คำสั่ง หรือมติคณะรัฐมนตรีใดที่อ้างถึงคณะกรรมการเขตพื้นที่การศึกษาตามกฎหมายว่าด้วยการศึกษาแห่งชาติและกฎหมายว่าด้วยระเบียบบริหารราชการกระทรวงศึกษาธิการให้มีผลใช้บังคับต่อไปเท่าที่ ไม่ขัดหรือแย้งกับคำสั่งนี้

 ข้อ 5 ให้ยุบเลิก อ.ก.ค.ศ. เขตพื้นที่การศึกษาตามกฎหมายว่าด้วยระเบียบข้าราชการครูและบุคลากรทางการศึกษา และให้โอนอำนาจหน้าที่ของ อ.ก.ค.ศ. เขตพื้นที่การศึกษาตามกฎหมายว่าด้วยระเบียบข้าราชการครูและบุคลากรทางการศึกษาไปเป็นอำนาจหน้าที่ของ กศจ. ของจังหวัดนั้น ๆ ตามคำสั่งนี้ บรรดาบทบัญญัติแห่งกฎหมาย กฎ ระเบียบ ข้อบังคับ ประกาศ คำสั่ง หรือมติคณะรัฐมนตรีใดที่อ้างถึง อ.ก.ค.ศ เขตพื้นที่การศึกษาตามกฎหมายว่าด้วยการศึกษาแห่งชาติและกฎหมายว่าด้วยระเบียบบริหารราชการกระทรวงศึกษาธิการให้มีผลใช้บังคับต่อไปเท่าที่ไม่ขัดหรือแย้งกับคำสั่งนี้

 ข้อ 6 ในแต่ละจังหวัดให้มีคณะกรรมการศึกษาธิการจังหวัด เรียกโดยย่อว่า “กศจ.” ประกอบด้วย (1) ผู้ว่าราชการจังหวัดหรือรองผู้ว่าราชการจังหวัดที่ได้รับมอบหมาย เป็นประธานกรรมการ

 (2) ศึกษาธิการภาคในพื้นที่ที่รับผิดชอบ เป็นรองประธานกรรมการ

 (3) ผู้แทนสำนักงานคณะกรรมการการศึกษาขั้นพื้นฐาน ผู้แทนสำนักงานคณะกรรมการการอาชีวศึกษา ผู้แทนสำนักงานคณะกรรมการอุดมศึกษา ผู้แทนสำนักงานคณะกรรมการข้าราชการครูและบุคลากรทางการศึกษา ผู้แทนสำนักงานคณะกรรมการส่งเสริมการศึกษาเอกชนและผู้แทนสำนักงานส่งเสริมการศึกษานอกระบบและการศึกษาตามอัธยาศัย เป็นกรรมการ

 (4) ท่องเที่ยวและกีฬาจังหวัด ท้องถิ่นจังหวัด ประธานสภาอุตสาหกรรมจังหวัด ประธานหอการค้าจังหวัด ผู้อำนวยการสำนักงานพระพุทธศาสนาจังหวัด และวัฒนธรรมจังหวัด เป็นกรรมการ

 (5) ผู้แทนภาคประชาชนในท้องถิ่นซึ่งรัฐมนตรีว่าการกระทรวงศึกษาธิการแต่งตั้งโดยความเห็นชอบของคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค จำนวนสองคน เป็นกรรมการ

 (6) ผู้แทนข้าราชการครูในท้องถิ่นซึ่งรัฐมนตรีว่าการกระทรวงศึกษาธิการแต่งตั้งโดยความเห็นชอบของคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค จำนวนสองคน เป็นกรรมการ

 (7) กรรมการผู้ทรงคุณวุฒิซึ่งรัฐมนตรีว่าการกระทรวงศึกษาธิการแต่งตั้งจากผู้ทรงคุณวุฒิด้านกฎหมาย ด้านบริหารงานบุคคล หรือด้านอื่น ๆ ที่เกี่ยวข้อง โดยความเห็นชอบของคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค จำนวนไม่เกินสามคน เป็นกรรมการ

 (8) ศึกษาธิการจังหวัด เป็นกรรมการและเลขานุการ

 ข้อ 7 นอกจากอำนาจหน้าที่ที่รับโอนมาตามข้อ 4 และข้อ 5 ให้ กศจ. มีอำนาจหน้าที่ในแต่ละเขตจังหวัด ดังต่อไปนี้

 (1) กำหนดยุทธศาสตร์ แนวทางการจัดการศึกษาและการส่งเสริมสนับสนุน

การจัดการศึกษาทุกระดับและทุกประเภท ประสานและส่งเสริมการบริหารและการจัดการศึกษาขององค์กรปกครองส่วนท้องอื่นรวมทั้งส่งเสริมและสนับสนุนการจัดการศึกษาของบุคคล ครอบครัว องค์กรชุมชน องค์กรเอกชน องค์กรวิชาชีพ สถาบันศาสนา สถานประกอบการ และสถาบันสังคมอื่นที่จัดการศึกษาในรูปแบบที่หลากหลายในจังหวัด

 (2) พิจารณาและให้ความเห็นชอบแผนพัฒนาการศึกษาของจังหวัด

 (3) พิจารณาและให้ความเห็นชอบกรอบการประเมินผลการปฏิบัติงานและตัวชี้วัด

ในการดำเนินงานในลักษณะตัวชี้วัดร่วมของส่วนราชการหรือหน่วยงานและสถานศึกษาในสังกัดกระทรวงศึกษาธิการในจังหวัด

 (4) เสนอความเห็นเกี่ยวกับการบริหารงานบุคคลของข้าราชการครูและบุคลากร

ทางการศึกษาในจังหวัดต่อคณะกรรมการขับเคลื่อนการปฏิรูปการศึกษาของกระทรวงศึกษาธิการ ในภูมิภาคเพื่อใช้อำนาจตามข้อ 2 (4)

 (5) กำกับ เร่งรัด ติดตาม และประเมินผลการปฏิบัติงานของส่วนราชการหรือ

หน่วยงานและสถานศึกษาในสังกัดกระทรวงศึกษาธิการในจังหวัด

 (6) วางแผนการจัดการศึกษาในจังหวัดและพิจาณาเสนอแนะการจัดสรร

งบประมาณให้แก่สถานศึกษา

 (7) เสนอคณะกรรมการขับเคลื่อนการปฏิรูปการศึกษาของกระทรวงศึกษาธิการ

ในภูมิภาคเพื่อแต่งตั้งคณะอนุกรรมการและคณะทำงานเพื่อช่วยเหลือการปฏิบัติงานของ กศจ.

ได้ตามความจำเป็น

 (8) ปฏิบัติหน้าที่อื่นตามที่กฎหมายกำหนดหรือตามที่คณะกรรมการขับเคลื่อน

การปฏิรูปการศึกษาของกระทรวงศึกษาธิการในภูมิภาคมอบหมาย

 คำสั่งหัวหน้าคณะรักษาความสงบแห่งชาติ ที่ 11/2559 เรื่อง การบริหารราชการของกระทรวงศึกษาธิการในภูมิภาค สั่ง ณ วันที่ 21 มีนาคม พ.ศ. 2559 ในแต่ละจังหวัด ให้มีสำนักงานศึกษาธิการจังหวัด รายละเอียดตามข้อ 4 ข้อ 5 ข้อ 6 และ ข้อ 8

 ข้อ 4 ในแต่ละจังหวัด ให้มีสำนักงานศึกษาธิการจังหวัด สำนักงานปลัดกระทรวงศึกษาธิการ เพื่อปฏิบัติภารกิจของกระทรวงศึกษาธิการเกี่ยวกับการบริหารและการจัดการศึกษาตามที่กฎหมายกำหนด การปฏิบัติราชการตามอำนาจหน้าที่ นโยบายและยุทธศาสตร์ของส่วนราชการต่าง ๆ ที่มอบหมาย และให้มีอำนาจหน้าที่ ดังต่อไปนี้

 (1) รับผิดชอบงานธุรการของคณะกรรมการศึกษาธิการจังหวัด และการปฏิบัติงานราชการให้เป็นไปตามอำนาจหน้าที่ของคณะกรรมการศึกษาธิการจังหวัด และตามที่คณะกรรมการศึกษาธิการจังหวัดมอบหมาย

 (2) ส่งเสริม สนับสนุน และพัฒนางานด้านวิชาการของกระทรวงศึกษาธิการในระดับจังหวัด

 (3) สั่งการ กำกับ เร่งรัด ติดตามและประเมินผลการปฏิบัติงานของส่วนราชการหรือหน่วยงานและสถานศึกษาในสังกัดกระทรวงศึกษาธิการในจังหวัด ให้เป็นไปตามนโยบายของกระทรวงศึกษาธิการ

 (4) จัดทำกรอบการประเมินผลการปฏิบัติงาน และกำหนดตัวชี้วัดการดำเนินงานในลักษณะตัวชี้วัดร่วมของส่วนราชการหรือหน่วยงานและสถานศึกษาในสังกัดกระทรวงศึกษาธิการในจังหวัด

 (5) ปฏิบัติภารกิจตามนโยบายของกระทรวงศึกษาธิการหรือตามที่ได้รับมอบหมาย รวมทั้งปฏิบัติภารกิจเกี่ยวกับราชการประจำทั่วไปของกระทรวงศึกษาธิการ และประสานงานต่าง ๆ ในระดับจังหวัด

 ข้อ 5 ให้มีศึกษาธิการจังหวัด เป็นผู้บังคับบัญชาข้าราชการ พนักงานราชการและลูกจ้างในสำนักงานศึกษาธิการจังหวัดอยู่ภายใต้การกับดูแลของศึกษาธิการภาค โดยอาจให้มีรองศึกษาธิการจังหวัดจำนวนไม่เกินหนึ่งคนเพื่อช่วยเหลืองานศึกษาธิการจังหวัดให้ปลัดกระทรวงศึกษาธิการแต่งตั้งศึกษาธิการจังหวัดและรองศึกษาธิการจังหวัดจากข้าราชการในกระทรวงศึกษาธิการ

 ข้อ 6 ให้โอนอำนาจหน้าที่ของผู้อำนวยการสำนักงานเขตพื้นที่การศึกษาประถมศึกษาและอำนาจหน้าที่ของผู้อำนวยการสำนักงานเขตพื้นที่การศึกษามัธยมศึกษา เฉพาะงานที่เกี่ยวกับ อ.ก.ค.ศ.เขตพื้นที่การการศึกษาประถมศึกษาและ อ.ก.ค.ศ. เขตพื้นที่การศึกษามัธยมศึกษาตามกฎหมายว่าด้วยระเบียบข้าราชการครูและบุคลากรทางการศึกษา ไปเป็นอำนาจหน้าที่ของศึกษาธิการจังหวัด

 ข้อ 8 ในระหว่างที่ยังมิได้มีการจัดตั้งสำนักงานศึกษาธิการจังหวัด ให้สำนักงานเขตพื้นที่การศึกษาประถมศึกษาหรือสำนักงานเขตพื้นที่การศึกษาประถมศึกษาเขต 1 ในจังหวัดต่าง ๆ ทำหน้าที่เป็นสำนักงานศึกษาธิการจังหวัดในจังหวัดนั้น ๆ ไปพลางก่อน แล้วแต่กรณี

* + 1. **การบูรณาการการศึกษาจังหวัดแพร่**

 จากคำสั่งหัวหน้าคณะรักษาความสงบแห่งชาติ แห่งชาติ ที่ 10/2559

เรื่อง การขับเคลื่อนการปฏิรูปการศึกษาของกระทรวงศึกษาธิการในภูมิภาค สั่ง ณ วันที่ 21 มีนาคม พ.ศ. 2559 และ คำสั่งหัวหน้าคณะรักษาความสงบแห่งชาติ ที่ 11/2559 เรื่อง การบริหารราชการของกระทรวงศึกษาธิการในภูมิภาค สั่ง ณ วันที่ 21 มีนาคม พ.ศ. 2559 ส่งผลให้เกิดการบูรณาการการศึกษาของจังหวัดแพร่ ดังต่อไปนี้

 1.1.2.1 มีคณะกรรมการศึกษาธิการจังหวัดแพร่ และคณะอนุกรรมการการศึกษาธิการจังหวัดแพร่ (3 คณะ) ทำหน้าที่ดังนี้

 (1) กำหนดยุทธศาสตร์ แนวทาง และส่งเสริมการจัดการศึกษาของจังหวัด

 (2) พิจารณาและให้ความเห็นชอบแผนพัฒนาการศึกษาของจังหวัด

 (3) พิจารณาและให้ความเห็นชอบกรอบการประเมินผลการปฏิบัติงานและตัวชี้วัดร่วมของส่วนราชการหรือหน่วยงานและสถานศึกษาในสังกัดกระทรวงศึกษาธิการในจังหวัด

 (4) เสนอความเห็น เกี่ยวกับการบริหารงานบุคคลของข้าราชการครูบุคลากรทางการศึกษาในจังหวัดต่อคณะกรรมการขับเคลื่อนการศึกษาของกระทรวงศึกษาธิการในภูมิภาค

 (5) กำกับ เร่งรัด ติดตาม และประเมินผลการปฏิบัติงานของส่วนราชการหรือหน่วยงาน และสถานศึกษาในสังกัดกระทรวงศึกษาธิการในจังหวัด

 (6) วางแผนจัดการศึกษาในจังหวัดและพิจารณาเสนอแนะการจัดสรรงบประมาณให้แก่สถานศึกษา

 (7) เสนอคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค เพื่อแต่งตั้งคณะอนุกรรมการและคณะทำงานเพื่อช่วยเหลือการปฏิบัติงานของ กศจ. ได้ตามความจำเป็น

 (8) กำกับ ดูแล จัดตั้ง ยุบ รวม หรือเลิกสถานศึกษาขั้นพื้นฐาน

 (9) บริหารงานบุคคล สำหรับข้าราชการครูและบุคลากรทางการศึกษา

 1.1.2.2 มีสำนักงานศึกษาธิการจังหวัดแพร่ สำนักงานเขตพื้นที่การศึกษาประถมศึกษาแพร่ เขต 1 ทำหน้าที่สำนักงานศึกษาธิการจังหวัดแพร่ในระหว่างที่ยังมิได้มีการจัดตั้งสำนักงานศึกษาธิการจังหวัด) ทำหน้าที่

 (1) รับผิดชอบงานธุรการของ กศจ.แพร่ และปฏิบัติงานราชการให้เป็นไปตามอำนาจหน้าที่ของ กศจ. และตามที่ กศจ.แพร่ มอบหมาย

 (2) ส่งเสริม สนับสนุน และพัฒนางานด้านวิชาการ

 (3) สั่งการ กำกับ เร่งรัด ติดตาม และประเมินผล การปฏิบัติงานของส่วนราชการ หรือหน่วยงานและสถานศึกษาในสังกัดกระทรวงศึกษาธิการในจังหวัด

 (4) จัดทำกรอบการประเมินผลการปฏิบัติงานและกำหนดตัวชี้วัดร่วม ในการดำเนินงานของส่วนราชการหรือหน่วยงาน และสถานศึกษาในสังกัดกระทรวงศึกษาธิการ ในจังหวัด

 (5) ปฏิบัติภารกิจตามนโยบายหรือตามที่ได้รับมอบหมาย รวมทั้งปฏิบัติภารกิจเกี่ยวกับราชการประจำทั่วไปของกระทรวงศึกษาธิการและประสานงานต่าง ๆ ในระดับจังหวัด

 (6) เสนอแนะการบรรจุและแต่งตั้ง และการบริหารงานบุคคล

 (7) พิจารณาเสนอความดีความชอบ ของผู้บริหารสถานศึกษา ผู้บริหารการศึกษา ในหน่วยงานการศึกษาในเขตพื้นที่การศึกษาและข้าราชการครูและบุคลากรทางการศึกษา

 (8) จัดทำแผน และส่งเสริมการพัฒนาข้าราชการครูและบุคลากร ทางการศึกษา

 (9) จัดทำระเบียนประวัติข้าราชการครูและบุคลากรทางการศึกษา

 (10) จัดทำมาตรฐานคุณภาพงาน กำหนดภาระงานขั้นต่ำ และเกณฑ์ การประเมินผลงาน สำหรับข้าราชการครูและบุคลากรทางการศึกษา

 (11) ประเมินคุณภาพการบริหารงานบุคคล และจัดทำรายงานและ การบริหารงานบุคคล เสนอ อกศจ. เพื่อเสนอ กศจ.

 จากอำนาจหน้าที่ของคณะกรรมการการศึกษาธิการจังหวัดแพร่ ในเรื่องการกำหนดยุทธศาสตร์ แนวทางการจัดการศึกษาทุกระดับและทุกประเภท ตลอดจนพิจารณาและให้ความเห็นชอบแผนพัฒนาการศึกษาของจังหวัด สำนักงานศึกษาธิการจังหวัดแพร่จึงได้ดำเนินการจัดทำแผนพัฒนาการศึกษาจังหวัดแพร่ ประจำปี งบประมาณ พ.ศ. 2560 -2564 โดยยึดหลักการมีส่วนร่วม การระดมความคิดจากคณะบุคคลและหน่วยงานทางการศึกษาทุกภาคส่วนในจังหวัดเป็นกรอบแนวทางในการกำหนดยุทธศาสตร์การพัฒนาการศึกษาระดับพื้นที่ ภายใต้โครงสร้างของระบบบริหารจัดการศึกษารูปแบบใหม่ ที่มุ่งเน้นความเป็นเอกภาพในเชิงบริหาร ทั้งในระดับภาคการศึกษาและระดับจังหวัด เน้นยุทธศาสตร์การพัฒนาที่สนองต่อนโยบายการจัดการศึกษาทุกระดับในระยะ 5 ปี (พ.ศ. 2560 – 2564) ซึ่งพร้อมจะขับเคลื่อนกลยุทธ์สู่การปฏิบัติเพื่อมุ่งสู่บริบทแห่งความเป็นสากล รวมทั้งมุ่งสู่การสร้างสังคมของความเป็น ASEAN และก้าวสู่สังคมไทยยุคที่ 4 ที่เรียกว่า Thailand 4.0 อย่างมั่นคง มั่งคั่ง และยั่งยืน ต่อไป